Zitationshinweis: 
Katrin Moeller und Andreas Müller: Transkription der Quellen: Nr. 10, Kröger, Paul, Urgicht Rostock 1570, in: Katrin Moeller / Andreas Müller / Anne Purschwitz: Rostocker Urgichten des 16. Jahrhunderts in Fällen von Zauberei und Hexerei. Digitale Methoden und Lehrkonzepte auf der Testbank (https://opendata.uni-halle.de/handle/1981185920/13873), herausgegeben vom Historischen Datenzentrum Sachsen-Anhalt, Halle 2019, DOI: http://dx.doi.org/10.25673/13774.

Urgicht Paul Kröger 1570
p. 99v
Anno (15)70 den 13 Octobris.
[10-01] 
Daſulueſt whart Paull Kröger bördig 
van Merlow vht der Hechte vorß 
Recht gebracht, vnd nha uorleſinge 
volgender Bekentnuß, vam leuen =
de thom Dode verdömet. (et cetera) . 
[10-02] 1. Thom erſten bekant, Dhat hie in 
die Chriſtalle tho ßende gelert van 
Jurgen Rudeliff van Pedd(er)ſtorp 
vnder Jurgen van Der Luhe geleg(en) 
vnd when hie ſolcke Kunſt geöuet, 
p. 100r

hadde hie Darmit vmbgang(en) volgen =
der geſtalt, Erſtlick when hie wuſte 
deß minſch(e)n nhame die whas mit 
verdacht wher, ſo nieme hie die Criſta =
lle vnd ſpreke dare Auer nauolgende 
whort, der hillige licham, der hillige 
Teſtament, Dat Sacrament vnd der 
leue vader im hemmel, do dick vp, 
Jm name deß vaderß, des ſohns vnd des 
hilligen geiſtes, Darna ſo krege mhan 
tho ßehende einen witten Engel, welcker 
wher Klein, vnd der minſche, vnd der 
minſche kheme ock darto ſtande, vnd 
der Engel wißede Alß den vp den der 
 ſchuldig wher, die Auerſt vnſchuldig 
wher dar wißede hie nicht vp. 
[10-03] 2. Thom andern bekant, Dat hie dit 
Jar vp Blocks Berge wher geweßen, 
den Hanß Bößegeiſt, wher tho Em ge =
kamen vp der Kueßer velde vnd geſecht, 
Du ſchalt mit nha der Vlatze, Darup 
Er geantwerdet, dat ſchaltu wol balde 
ßehen, vnd Jm dem wher hie darhen geweſt, 
vnd hadde dar gegeten gude Koſt vnd ge =
druncken ſchöne Bÿr auß gleßen Vnnd 
einer van dem Bößen Kulen Eiß genant, 
hadde vor ahn gedantzet mit einer 
Beckerſch(e)n vam Sunde Meÿerſche genant, 
Paul auerſt hadde achter na her ge =
dantzet mit einer frowen Geßeke 
Nÿemans genant van Barte, hie auerſt 
wher im Dantze gefallen vnd die 
Neÿerſchke ock Geßeke auerſt wher stan =
de gebleuen, vnd ßein Hans Bößegeiſt 
wher bÿ Ehm geweſt, vnd ein Jglicker 
ladde dar mötten ßeinen Namen vnd 
p. 100v

thonamen möten ßeggen der wer ange =
ſchreuen worden, Ock hadde Paul vp 
dem Blocks berge geßehen Jurg(en) Rudeliff, 
Die Papeſche vnd die wulfeſche binnen 
der sultte. 
[10-04] 3. Thom drudden bekant, Dat hie ßeinen 
Hans Bößegeiſt gelauet den drudden 
pennig van ßeinem verdienſte. 
[10-05] 4. Thom vierden bekant, dat hie der 
Schunemanſche thor Sultte ein Stucke 
vam Rade gegeuen, wile ße En drumb 
gebeden, Dat ſcholde ße Jns Bÿr heng(e)n 
im name Hanß Böße geiſts, ſo liepen 
die leude ßehr nha dem Bÿr. 
[10-06] 5. Thom vefften bekant, Dat hie dem Böd                     =deker Jm ſommer des vergang(e)n (15)69 Jars 
van Plonÿe Krögerß bördig van Guſtrow 
töfern gelernt, vp der Sulter felde 
bÿ dem Eller holte, wandeſt der wiſche 
dhar mhan her kumpt van der Köter 
whort, den ße wher vth dem holtte 
gekamen vnd hadde einen ſteck vp dem 
Koppe gehat vnd Paul Kröger hadde 
ſick vor Jr entßettet, Alß ße auerſt 
nehme tho Em gekamen, hadde ße Em 
gefraget, whor ße Recht na der 
Sultte ginge, vnd vnder and(er)n wörden 
tho Em geßecht, Vedder when Sÿ 
wolden Jwe sulue ßole thogande 
ſtetten, So wolde Jck Jw wol einen 
thowißen Hans bößegeiſt genant, 
die ſcholde Jw wol födinge ſchaffen, 
p. 101r

dat gÿ nicht föden dörfften, do wer alſo 
fort der Böße gekamen vnd ße drie weren 
vnder ſick allein geweſt, Plonÿe auerſt 
hadde allererſt mit dem Bößen geredet, 
welcker ſwart geweßen vnd Rode ogen 
gehat, Darna hadde der Böße geßecht, 
Lantmhan wiltu mÿ deine ßele geuen 
ſo wil Jck dÿ wol födinge ſchaffen Dewile 
du leueſt, Vnd alß Er gemeltter Paul 
Kröger dar nicht Jn verwillig(e)n wollen 
hadde Plonÿe geßecht, vedder worumb 
wille gÿ ſolcks nicht thun, Do hadde 
Er ferner geßecht, when hie wolde mit 
der haluen ſelen thofreden ßein ſo wolde 
Ers thun, Darup hadde der Böße geßecht 
wiltu mÿ die halue ßele alſo gut willig 
laten, ſo wil Jck dÿ noch mal einen willen 
thun, Da hadde hie Em die halue ße =
le thogeßecht. Darup hadde hie dat 
volgende Jar mit hilpe vnd thodunt 
Hanß Bößegeiſts allerlej ouelthart 
vthgerichtet vnd ins werck geſtellet. 
[10-07] 6. Thom ſosten bekant, Dat Er Plonÿen 
vor ſolcke Kunſt tho lernen gegeuen 9 Eÿer 
drie Brot, drie ſtucke fleiſches, vnd 3 punt 
Botter, 
[10-08] 7. Thom seuenſten bekant, Do Plonÿe 
vhor Sulte vthgewißen worden dorch den 
Stad diener, vnd Eer hie ße verlaten, 
hadde ße dem Stetlin öuel gedrawet, 
vnd Jegen dem Strhram water ge =
fullet vnd crutz wiß auer dem Dham 
gegaten, welckes vele geßehen, vnd 
Darna wher dat vihe aldar ghar 
ser geſtoruen /
p. 101v
[10-09] Thom achten bekant dat hie hanß 
Bößegeiſt tho dem Böddeker, welcker 
dem andern angedhan dat dersuluige 
nicht arbeiden kunde, geſant, dat hie 
na ſcholde tho dem and(er)n böddeker int 
Huß breng(e)n, ſolcks hadde hie nicht 
thun könen, den hie hadde geßecht, 
dat hie ſick alto sehr mit Godt be =
waren hadde. 
[10-10] 9. Thom negende bekant, dat hie Hans 
Keding(e)n thor sulte die Kue betofert 
dit Jar im ſommer, dat ße keine 
melck geuen ſchold(e)n, ſolcks hadde 
hie gedhan mit doden Erde, die hie 
gehalet in aller duuel name, vnd in 
derſuluig namen var die dör gegaten, 
dar die Kue auer ghan muſten, Orſake, 
dat hie En geſlag(e)n. 
[10-11] 10. Thom teÿende bekant, Dat hie 
Meineken vnd hoedpner binnen 
Merlow, einem Jed(e)n twee perde be =
tofert, dat ße ſick hedden möten 
vorſupen, Solcks hadde hie ock gedhan 
mit doden Erde, Orſake dar ße En 
in der Köſte geſlag(e)n 
[10-12] 11. Thom elfften bekant, dat hie hin =
rich Köyken tho Kerße ock twe perde 
tho dode getöfert, darto hadde hie 
gebruket, minſch(e)n har, mulfes, 
vnd haßen ock vaßes har vnd hundes 
dreck, Solchs hadde hie gethan in 
aller duuel name in einem Poth vnd 
p. 102r

gröueß in die Erde dar die perde auer ging(e)n 
Orſake dat ße En ein mhal geſlag(e)n, darumb 
dat hie dat vihe laten Jnt korn lopen. / 
[10-13] 12. Thom twelfften bekant, dat hie der 
Scharpenbergeſch(e)n thor Sulte einen goet gega =
ten fur die dör, nhu Jm vergang(e)n Sommer 
Jm Owſte, vnd alles what dar auer gin =
ge hadde nienen dege, Orſake, dat ße En 
nicht hedde wollen tho drincken geuen, den 
ße hadde geßecht ße wher Em nichts plege. / 
[10-14] 13. Thom drutteiende bekant, dat ße Möllerſch(e)n 
thor Sulte Jm vorgang(e)n pingſten vp dem 
auent, vngefer vmb seÿnes viuen einen goet 
gegaſen vp die ſteine vor die döre, Solcks 
hadde hie ein Klein Bußeken gehat, Or =
ſake dat ße En hette kein Bÿr thun willen. / 
[10-15] 14. Thom vierteiende bekant, Dat hie ei =
nen Kerll betöfert Jacob genant, wel =
cker tho Guſtrow wher gehang(e)n word(e)n. 
Darumb dat hie hadde Auſtin van 
de Lue thom Schulenberge ein perdt 
weg gereden, den hie hadde genamen 
den ſelen, das dat perdt den dag in 
getreket, vnd den swet damit geſchra =
pet, drej mall in aller meiſter name 
der duuelen vnd Jreß feur geworpen, 
vnd geßecht Jacob du ſchalt töfen in 
aller duuel name drie mhal, dar =
na henge hie den den ſelen vp einen 
Katten Balcken, auer ein ſpan vul waterß. 
[10-16] 15. Thom veffteiende bekant, Dat hie 
Hanß bößegeiſt darto gehat, Dat hie 
mutten cerſten Heidenrick twe perde 
p. 102v

in die wiſche ſtöten, welcke weren drinne 
verſapen, Alß nhu im vergang(e)n Sommer 
ein Jar, Orſake, dat hie ſeinen ſohn 
geſlag(e)n. / 
[10-17] 16. Thom ſoſteiende bekant, dar hie hadde 
den wulf darto gehat, alß nhu vp ver =
gangen Sulter Kerkeniß ein Jar 
dat hie mötten Hans Keding thor 
Sultte vier hingeſt perde vpfreten, 
Orſake, dar hie En mit einen brant 
feur geſlag(e)n 
[10-18] 17. Thom souentienden bekant, dat hie 
hadde einen goet gegaten in Dießem 
Jar achte dage vor S(ankt) Johans Jm wege 
tendeſt dem Damme thor Sulte, dat 
einem Bawrsman von Lutzkow die 
perde tho nicht kamen ſchold(e)n, when 
hie dar auer före, Orſake, dat hie 
Em den thaler nicht geuen wolde den 
hie En togeſecht, Daruör Dat hie Em 
ſein vihe ein gantz Jar bewart vor 
dem wulffen, wile auerſt der mhan 
nicht dar auer gefaren wher, hadde 
Paul gelickwol den wulff darto gehat, 
Dat hie En möten ein perdt tho dode 
biten 
[10-19] 18. Thom achteiende bekant, Dat sick 
Chim Oſten Jegen Em berömet, dat 
hie einen goet gegaten vp dem Damme 
nha tribbeſeis whart, dat den Sultern 
p. 103r

dat viehe nicht gedÿen ſcholde, edder dat 
die Bulle nicht kunde bullen edder Bißen 
mit den Kuen, Jm geliken hadde ſick 
ock Chim Oſten berömet dat hie Hanß 
wircken die Kue betofert, Drumb dat 
hie möten die segen afſtan, Dewile 
der Rath Em ſolcks vorbad(e)n. / 
[10-20] 
Ditsuluige hefft voredachter Paul Krö =
ger in der Fronerie gutwillig bekant, 
in Jegenwerdigheit der Erbar vnd wei =
ßen Hern, Caſpar Lindenberg vnd 
Nicolaus Eler tho der tidt Richtuogde, 
ock in bÿßende twier glaubwerdig(e)n 
tug(e)n Alß Steffen holſte vnd Thimme 
Kueße, Vnd na vorleſinge iſt Gefangner 
im Stapel vor allermenniglick gefraget 
worden, wat hie darto ßede, vnd 
wile hie ſolcks mit ßeinem Ja be =
kreftigede, Jſt dorch Ordel vnd Recht 
erkant warden, dat hie noch wedder 
acht edder vorſprake geneten ſcholde 
ſondern hie ſcholde allein den Bant 
drumb liden, vnd mhan ſcholde 
En henut fören vnd mit 
dem feur vam Leuende 
thom Dode breng(e)n, vp 
Dat hie ſolcke bö =
ße thath nicht 
mher dede 
Jde wher den ſake, dat 
En die heren begnaden 
wolden (et cetera).